ศบค.รายงานตัวเลขผู้ติดเชื้อในประเทศ วันนี้ 189 ราย ไมมีผู้เสียชีวิตเพิ่ม
นายแพทย์ ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อในประเทศ วันนี้ 9 กุมภาพันธ์ 2564 จำนวน 189 ราย แยกเป็นผู้ป่วยรายใหม่จากระบบเฝ้าระวังและระบบบริการ 123 ราย ค้นหาผู้ติดเชื้อเชิงรุกในชุมชน 56 ราย เป็นผู้เดินทางมาจากต่างประเทศ เข้ากักตัวใน State Quarantine 10 ราย ผู้ป่วยยืนยันสะสม 23,746 ราย หายป่วยแล้ว 18,366 ราย รักษาตัวอยู่ที่โรงพยาบาล 5,301 ราย ไม่พบผู้เสียชีวิตเพิ่ม ยังคงที่ 79 รายส่วนผู้ป่วยยืนยันสะสมระลอกใหม่ ตั้งแต่วันที่ 15 ธันวาคม 2563 จนถึงวันนี้ 9 กุมภาพันธ์ 2564 มีผู้ป่วยยืนยันสะสม 19,509 ราย ขณะที่สถานการณ์ทั่วโลก ผู้ป่วยสะสม รวม 107 ล้านราย และเสียชีวิตสะสมกว่า 2,300,000 ราย โดยประเทศที่มีจำนวนผู้ติดเชื้อสะสมมากที่สุด 5 อันดับ ได้แก่ สหรัฐอเมริกา อินเดีย บราซิล รัสเซีย และสหราชอาณาจักร ขณะที่ไทยอยู่ลำดับ 114